stanford-oval/wikipedia huggingface dataset:
การประชุมสุดยอดลิสบอน พ.ศ. 2553
หัวข้อการประชุม > แนวคิดยุทธศาสตร์

ได้มีการคาดการณ์ว่ารัฐสมาชิกจะมีการลงมติยอมรับแนวคิดยุทธศาสตร์ใหม่เป็นครั้งแรกนับตั้งแต่ พ.ศ. 2542 โดยเลขาธิการเนโท อันเดอร์ โฟค ราสมูสเซน ได้กล่าวก่อนการประชุมว่าเขาได้เตรียมร่างแผนดังกล่าวขึ้นมาด้วยตัวเอง และกล่าวอีกว่า เป้าหมายของแนวคิดยุทธศาสตร์ใหม่นี้ คือ "ต้องยืนยันงานหลักของเนโท - การป้องกันดินแดน - แต่ปรับปรุงวิธีการดำเนินการให้ทันสมัย รวมไปถึงการป้องกันไซเบอร์และการป้องกันขีปนาวุธ" กลุ่มผู้เชี่ยวชาญ นำโดยอดีตรัฐมนตรีว่าการกระทรวงการต่างประเทศสหรัฐอเมริกา เมเดลีน อัลไบรท์ ได้ร่างรายงานเพื่อช่วยเตรียมแผนการดังกล่าว ในการประชุมก่อนการประชุมสุดยอด เจ้าหน้าที่ได้กล่าวว่าแผนการดังกล่าว "เสร็จสิ้นไปแล้ว 98%" และกล่าวว่าความไม่เห็นพ้องกันใด ๆ จะยกไปประชุม ร่างแผนดังกล่าวได้ยอมรับว่าภัยคุกคามสมัยใหม่ต่อรัฐสมาชิกมาในรูปแบบที่ไม่เหมือนเดิม อย่างเช่น การก่อการร้าย สิ่งที่เรียกว่า "รัฐอันธพาล" ซึ่งถือครองอาวุธอานุภาพทำลายล้างสูง และการโจมตีไซเบอร์ที่สามารถบั่นทอนสาธารณูปโภคด้านพลังงานได้
ในระหว่างการประชุมสุดยอดวันแรก เมื่อ 19 พฤศจิกายน รัฐสมาชิกได้ตกลงยอมรับแผนยุทธศาสตร์ใหม่ซึ่งจะเป็นแผนพันธกิจของพันธมิตรเป็นเวลา 10 ปี เอกสารดังกล่าวได้แสดงถึงความสำคัญของการแก้ไขปัญหาถึงความมั่นคงระหว่างประเทศ การให้ความสำคัญอีกครั้งกต่อความรับผิดชอบที่จะร่วมมือกับสมาชิกในอนาคตและรัสเซีย เอกสารที่มีความยาว 11 หน้านี้มีชื่อเรื่องว่า "ข้อตกลงแข็งขัน การป้องกันสมัยใหม่"
หัวข้อการประชุม > อัฟกานิสถาน

ประธานาธิบดีอัฟกานิสถาน ฮามิด การ์ไซ ได้เข้าร่วมการประชุมเมื่อวันที่ 20 พฤศจิกายน โดยกล่าวว่าเขาต้องการให้เนโทคืนการปกครองประเทศภายในปลายปี พ.ศ. 2557 ก่อนหน้าการประชุม นายกรัฐมนตรีสหราชอาณาจักร เดวิด คาเมรอน ได้กล่าวว่า "การประชุมสุดยอดเนโทในลิสบอนถูกจัดขึ้นเพื่อเป็นจุดเริ่มต้นของการส่งผ่านความรับผิดชอบด้านความมั่นคงให้กับกองทัพอัฟกานิสถานอย่างต่อเนื่อง"
ในระหว่างการประชุมกับการ์ไซ รัฐสมาชิกได้ตกลงที่จะถอนปฏิบัติการรบอย่างต่อเนื่องจนถึง พ.ศ. 2557 หลังจากนั้น รัฐเนโทจะยังคังให้การสนับสนุนด้านการฝึกและให้คำแนะนำแก่กองทัพแห่งชาติอัฟกานิสถาน เลขาธิการเนโทได้กล่าวว่า "เราจะเริ่มกระบวนการโดยรัฐบาลอัฟกานิสถานจะเป็นผู้นำในการรักษาความมั่นคงภายในประเทศ อำเภอต่ออำเภอ" ถึงแม้ว่ารัฐสมาชิกจะกำหนดให้ถอนทหารออกจากอัฟกานิสถานในปี พ.ศ. 2557 แต่หลายประเทศก็ได้กล่าวว่าการถอนกำลังทหารของตนจะเกิดขึ้นนอกเหนือจากการตัดสินใจของเนโท
หัวข้อการประชุม > รัสเซีย

ในเดือนตุลาคม พ.ศ. 2553 ราสมูสเซนได้ประกาศว่าประธานาธิบดีรัสเซีย ดมิทรี เมดเวเดฟ จะได้รับเชิญเข้าร่วมการประชุมด้วย เมดเวเดฟได้ตอบตกลงที่จะเข้าร่วมหลังจากได้ประชุมกับประธานาธิบดีฝรั่งเศส นีกอลา ซาร์กอซี และนายกรัฐมนตรีเยอรมนี อังเงลา แมร์เคิล ในระหว่างการประชุมสุดยอดดังกล่าวยังได้จัดการประชุมสภาเนโท-รัสเซียขึ้นเป็นครั้งแรกนับตั้งแต่ได้เริ่มก่อตั้งในปี พ.ศ. 2545 ความสัมพันธ์ระหว่างรัสเซียและเนโทตึงเครียดนับตั้งแต่สงครามเซาท์ออสซีเชีย 2008 ซึ่งรัสเซียได้สนับสนุนและยอมรับพื้นที่ซึ่งแยกตัวออกมาจากจอร์เจีย ได้แก่ เซาท์ออสซีเชียและอับฮาเซีย
ก่อนหน้าการประชุม บทความในเดอะอีโคโนมิสท์ได้รายงานว่ารัสเซียอาจมีความกระตือรือร้นมากขึ้นที่จะร่วมมือกับประเด็นปัญหาของเนโทและอาจให้สัญญาที่จะสนับสนุนด้านกำลังพลไปยังอัฟกานิสถาน ในการประชุม รัสเซียตกลงที่จะสนับสนุนโครงการการป้องกันขีปนาวุธที่เนโทต้องการจะพัฒนา รัสเซียยังได้ให้การสนับสนุนปฏิบัติการของเนโทในอัฟกานิสถานต่อไปโดยการอนุญาตให้มีการขนส่งเสบียงผ่านน่านฟ้ารัสเซียมากขึ้นและจัดหาเฮลิคอปเตอร์มิลมี-17 ให้แก่อัฟกานิสถานด้วย
หัวข้อการประชุม > การป้องกันขีปนาวุธ

ในวันแรกของการประชุม ผู้นำได้ตกลงที่จะสร้างโครงการระบบป้องกันขีปนาวุธที่จะมีขีดความสามารถครอบคลุมถึงรัฐสมาชิกทุกประเทศในยุโรป ตลอดจนถึงสหรัฐอเมริกาและแคนาดา ระบบที่ได้รับการเสนอนั้นเคยเป็นจุดขัดแย้งระหว่างเนโทและรัสเซีย แต่ประธานาธิบดีรัสเซีย ดมิทรี เมดเวเดฟ ซึ่งเข้าร่วมการประชุม ได้แสดงความกระตือรือร้นมากยิ่งขึ้นที่จะร่วมมือกับเนโทในด้านดังกล่าว
แหล่งข้อมูลอื่น

เว็บไซต์อย่างเป็นทางการ
กันแทงก์

| RX-75-4 กันแทงก์ > ข้อมูลทั่วไป |
| --- | --- |
ประเภท: โมบิลสูทปืนใหญ่รุ่นต้นแบบ
ความสูง: 15 เมตร
น้ำหนัก: 56 ตัน (พื้นฐาน) 80 ตัน (เต็มพิกัด)
เกราะ: โลหะผสมลูนาไททาเนียม
กำลังเครื่อง: 878 กิโลวัตต์
อุปกรณ์: ป็อบมิสไซล์ลันเชอร์ 40 มม.สี่ลำกล้อง ปืนใหญ่ไร้แรงสะท้อน 180 มม.
คุณสมบัติพิเศษ: ระบบคอร์บล็อก
นักบินสำคัญ: ริว โฮเซ ฮายาโตะ โคบายาชิ
ด ค ก
RX-75-4 กันแทงก์ (ญี่ปุ่น:ガンタンク ;อังกฤษ:Guntank)เป็นหุ่นยนต์ที่ปรากฏตัวในการ์ตูนญี่ปุ่นอะนิเมะซีรีส์โมบิลสูทกันดั้ม ออกแบบโดยคุนิโอะ โอคาวาระ รถปืนต่อต้านอากาศยานรุ่น87ของกองกำลังป้องกันตัวเองของญี่ปุ่นนั้น มีชื่อเล่นที่ทหารเรียกอย่างไม่เป็นทางการว่ากันแทงก์
กันแทงก์เป็นหนึ่งในโมบิลสูทรุ่นแรกที่พัฒนาในโปรเจกต์Vของสหพันธ์โลกเพื่อใช้ต่อสู้กับโมบิลสูทของอาณาจักรซีอ้อน โดยเดิมทีนั้นออกแบบไว้เป็นรถถังสำหรับต่อสู้กับโมบิลสูท จึงมีลักษณะคล้ายยานพาหนะมากกว่ามนุษย์โดยมีท่อนล่างเป็นตีนตะขาบแทนขาและส่วนมือที่เป็นป็อบมิสไซล์ลันเชอร์แทนมือจับแบบมนุษย์ ซึ่งรูปแบบของกันแทงก์นี้ในภายหลังเรียกว่าโมบิลวิเคิล
กันแทงก์มีอาวุธหลักเป็นปืนใหญ่ไร้แรงสะท้อนประทับบนบ่าทั้งสองข้างสำหรับใช้ยิงสนับสนุนในระยะไกล โครงสร้างของกันแทงก์เป็นระบบคอร์บล็อกซึ่งใช้ยานขับไล่ FF-X7 คอร์ไฟเตอร์ เป็นห้องควบคุมและสามารถบินหนีออกมาได้ในยามคับขัน ลักษณะพิเศษของกันแทงก์ก็คือต้องใช้นักบินช่วยกันบังคับสองคน โดยพลปืนจะควบคุมระบบอาวุธจากห้องควบคุมแบบมองออกไปภายนอกได้ที่ส่วนหัวและพลขับจะควบคุมการเคลื่อนไหวของกันแทงก์จากห้องควบคุมที่ลำตัว ซึ่งในภายหลังนั้นกันแทงก์ได้รับการดัดแปลงให้สามารถควบคุมได้ด้วยนักบินคนเดียว กันแทงก์ได้ติดตั้งท่อขับดันเพื่อให้สามารถเคลื่อนไหวในอวกาศได้แม้จะไม่ดีนัก ส่วนลำตัวของกันแทงก์ไม่สามารถหันเปลี่ยนทิศทางได้ การปรับมุมยิงของปืนใหญ่จึงต้องวิ่งเปลี่ยนตำแหน่งเท่านั้น
มีกันแทงก์เพียงหนึ่งเครื่องเท่านั้นที่ไม่ได้ถูกทำลายจากการโจมตีหน่วยรบของซีอ้อนที่ไซด์ 7 ภายใต้การบัญชาการของชาร์ อัซนาเบิ้ล ซึ่งกันแทงก์เครื่องนี้ได้ประจำการกับยานชั้นเปกาซัส ไวต์เบส โดยมีพลทหาร ริว โฮเซ และพลเรือน ฮายาโตะ โคบายาชิ เป็นนักบิน ในภาคที่ฉายทางโทรทัศน์นั้นกันแทงก์ถูกทำลายในการสู้รบที่ปราการอวกาศ อบาโออากู แต่ในฉบับหนังตัดต่อใหม่ ยานไวต์เบสได้กันแคนน่อนเครื่องที่สองเข้าประจำการแทนกันแทงก์หลังจากออกเดินทางจากจาบุโร่
รูปแบบอื่นๆ > กันแทงก์รุ่นผลิตจำนวนมาก

| RX-75 กันแทงก์รุ่นผลิตจำนวนมาก > ข้อมูลทั่วไป |
| --- | --- |
ประเภท: โมบิลสูทปืนใหญ่รุ่นผลิตจำนวนมาก
ความสูง: 15 เมตร
น้ำหนัก: 56 ตัน (พื้นฐาน) 80 ตัน (เต็มพิกัด)
กำลังเครื่อง: 878 กิโลวัตต์
อุปกรณ์: ป็อบมิสไซล์ลันเชอร์ 40 มม.สี่ลำกล้อง ปืนใหญ่ไร้แรงสะท้อน 120 มม.
ด ค ก
ปรากฏตัวในโอวีเอ โมบิลสูทกันดั้ม 08th ทีม กันแทงก์รุ่นผลิตจำนวนมากใช้ปืนใหญ่ที่มีขนาดเล็กลงและไม่มีระบบคอร์บล็อก แต่โครงสร้างส่วนลำตัวได้รับการปรับปรุงให้สามารถหมุนเปลี่ยนทิศทางได้ ส่วนปืนใหญ่นั้นสามารถถอดออกเพื่อดัดแปลงเป็นเครื่องกลสำหรับทำงานโดยติดเครนแทนได้ แม้จะมีชื่อว่ารุ่นผลิตจำนวนมาก แต่ก็ยังใช้รหัส RX ซึ่งเป็นรหัสของโมบิลสูทรุ่นต้นแบบอยู่
รูปแบบอื่นๆ > กันแทงก์ทูว์

| RMV-1 กันแทงก์ทูว์ > ข้อมูลทั่วไป |
| --- | --- |
ประเภท: โมบิลสูทปืนใหญ่รุ่นผลิตจำนวนมาก
ความสูง: 16.9 เมตร
น้ำหนัก: 98.4 ตัน (พื้นฐาน) 123.7 ตัน (เต็มพิกัด)
กำลังเครื่อง: 211 กิโลวัตต์
อุปกรณ์: ปืนกล 80 มม. ปืนใหญ่ไร้แรงสะท้อน 120 มม. มิสไซล์ลันเชอร์สามลำกล้อง ร็อคเก็ตลันเชอร์สี่ลำกล้อง เครื่องปล่อยควัน
ด ค ก
รุ่นพัฒนาของกันแทงก์ซึ่งเป็นส่วนหนึ่งของ โมบิลสูทวาริเอชัน และต่อมาได้ปรากฏตัวในอะนิเมะ โมบิลสูทเซต้ากันดั้มออกแบบโดยคุนิโอะ โอคาวาระ กันแทงก์ทูว์นั้นมีลักษณะที่คล้ายรถถังมากกว่าเดิมและใช้นักบินในการควบคุมสองคนเหมือนกันแทงก์ โดยห้องควบคุมของพลขับจะย้ายไปอยู่ที่ฐานซึ่งปลอดภัยกว่าเดิม ส่วนลำตัวและหัวของกันแทงก์ทูว์สามารถหมุนได้โดยอิสระ ซึ่งปืนใหญ่ของกันแทงก์ทูว์จะติดไว้กับหัวเพื่อให้ปรับทิศทางการยิงได้ง่ายขึ้นและส่วนแขนแบบโมบิลสูทกลายเป็นมิสไซล์ลันเชอร์และร็อคเก็ตลันเชอร์ซึ่งติดตั้งแบบตายตัว
รูปแบบอื่นๆ > กันแทงก์รุ่นจู่โจมภาคพื้นดิน

| RXT-440 กันแทงก์รุ่นจู่โจมภาคพื้นดิน > ข้อมูลทั่วไป |
| --- | --- |
ประเภท: โมบิลสูทปืนใหญ่
ความสูง: 13.7 เมตร (ร่างโมบิลสูท)
เกราะ: โลหะผสมไททาเนียม
อุปกรณ์: ปืนใหญ่ 220 มม. ปืนติดแขนสี่ลำกล้อง ปืนติดแขนรุ่นปรับปรุงพิสัยสองลำกล้อง มิสไซล์ลันเชอร์ 56 ลำกล้อง เครื่องพ่นไฟ เครื่องปล่อยทุ่นระเบิด เครื่องยิงจรวด MLRS ปืนกล 30 มม.
นักบินสำคัญ: แอรีน เนสัน มิรอส คาลุปปิ โดโรวา คุซุวาโย
ด ค ก
ปรากฏตัวใน โมบิลสูท กันดั้ม เอ็มเอสอิกลู 2 กราวิตี้ฟรอนท์และเป็นเครื่องกลเอกในตอนที่3 เป็นกันแทงก์ที่ผสมลักษณะของรถถังต่อต้านโมบิลสูท RTX-44 ซึ่งเป็นรุ่นต้นแบบเข้าไป กันแทงก์รุ่นจู่โจมภาคพื้นดินมีกลไกแปลงร่างอย่างง่ายโดยมีตีนตะขาบเสริมอยู่ด้านหน้าซึ่งจะพับลงกับพื้นเมื่อกันแทงก์หมอบลงเป็นเหมือนรถถังขนาดใหญ่ ซึ่งในสภาพรถถังนี้กันแทงก์จะสามารถแล่นเข้าโจมตีศัตรูด้วยความเร็วสูงได้ RTX-440 มีปืนใหญ่กระบอกเดียว แต่สามารถติดตั้งอาวุธเสริม เช่น เครื่องยิงจรวดหรือปืนไฟได้
กันแทงก์รุ่นจู่โจมภาคพื้นดินจำนวนสามเครื่องได้เข้าร่วมในปฏิบัติการที่โอเดสซ่าเพื่อทำลายแนวป้องกันของซีอ้อนซึ่งใช้ยานพสุธา ดับเด ยิงทำลายกองกำลังของสหพันธ์ไม่ให้รุกคืบหน้าไปได้
ดูเพิ่ม

รายชื่อหุ่นยนต์ใน Universal Century
ขอบด้านข้างของกระดูกสะบัก

| ขอบด้านข้างของกระดูกสะบัก  (Lateral border of the scapula) |
| --- | --- |
พื้นผิวด้านหลังของกระดูกสะบักด้านซ้าย (ขอบด้านข้างของกระดูกสะบักอยู่ด้านล่างภาพทางซ้าย)
รายละเอียด
ตัวระบุ
ภาษาละติน: margo lateralis scapulae
FMA: 23239
ศัพท์ทางกายวิภาคของกระดูก[แก้ไขบนวิกิสนเทศ]
ขอบด้านข้างของกระดูกสะบัก หรือ ขอบด้านรักแร้ของกระดูกสะบัก เป็นขอบที่หนาที่สุดในบรรดาขอบทั้งสามของกระดูกสะบัก เริ่มจากด้านบนของของล่างของแอ่งกลีนอยด์ (glenoid cavity) และวิ่งมาในแนวเฉียงลงและไปทางด้านหลังไปยังมุมด้านล่างของกระดูกสะบัก (inferior angle)
ด้านล่างของแอ่งกลีนอยด์เป็นรอยประทับขรุขระเรียกว่า ปุ่มใต้แอ่งกลีนอยด์ (infraglenoid tuberosity) ยาวประมาณ 2.5 เซนติเมตร ซึ่งเป็นจุดเกาะของปลายจุดเกาะต้นด้านยาว (long head) ของกล้ามเนื้อไตรเซ็ปส์ เบรคิไอ (triceps brachii) ด้านหน้าของปุ่มนี้เป็นร่องแนวนอน ซึ่งกว้างไปถึงด้านล่าง 1/3 ของขอบนี้ เป็นจุดเกาะต้นของส่วนของกล้ามเนื้อใต้กระดูกสะบัก (Subscapularis)
ด้านล่าง 1/3 (inferior third) มีลักษณะบางและแหลม ด้านหลังเป็นจุดเกาะของใยกล้ามเนื้อบางใยของกล้ามเนื้อเทเรส เมเจอร์ (Teres major) และด้านหน้าเป็นจุดเกาะของกล้ามเนื้อใต้กระดูกสะบัก (Subscapularis)
แหล่งข้อมูลอื่น

Norman/Georgetown lesson1bonesofpostshoulder
Norman/Georgetown radiographsul (xrayleftshoulder)
Anatomy at Dartmouth shoulder/bones/bones2 เก็บถาวร 2007-08-17 ที่ เวย์แบ็กแมชชีน
ข่อยหนาม

| ข่อยหนาม |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Utricales
วงศ์:: Moraceae
สกุล:: Streblus
สปีชีส์:: S.  ilicfolius
ชื่อทวินาม
Streblus ilicfolius 

ข่อยหนาม  ชื่อวิทยาศาสตร์:  Streblus ilicfolius อยู่ในวงศ์ Moraceae เป็นไม้พุ่มมีหนามยาว ใบเดี่ยว ใบหนาคล้ายแผ่นหนัง แข็ง ด้านบนสีเขียวแก่เป็นมัน เส้นใบด้านท้องใบนูนขึ้นชัดเจน ปลายใบมีติ่งหนามแหลม ดอกช่อ ผลฉ่ำน้ำ รากและเนื้อไม้มีฤทธิ์ขับปัสสาวะ ใบมีรสเมาเฝื่อน ตำกับข้าวสาร คั้นน้ำแก้พิษยาเบื่อเมา
กีฬายิงปืนในซีเกมส์ 2013

กีฬายิงปืนในซีเกมส์ 2013 จัดแข่งขันขึ้นที่ สนามยิงปืนดากองเหนือ ในย่างกุ้ง ประเทศพม่า ระหว่างวันที่ 11–17 ธันวาคม 2556
ผลการแข่งขัน > ชาย

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ปืนสั้นอัดลม 10 ม. บุคคล  |  Hoang Xuan Vinh |  Eddy Chew |  Lim Swee Hon |
| ปืนสั้นอัดลม 10 ม. ทีม  |  เวียดนาม Ho Thanh Hai Hoang Xuan Vinh Tran Quoc Cuong |  สิงคโปร์ Gai Bin Lim Swee Hon Poh Lip Meng |  มาเลเซีย Chew Eddy Choo Wen Yan Wong Guanjie Johnathan |
| ปืนสั้นยิงช้า 50 ม. บุคคล  |  Eddy Chew |  Ye Tun Naung |  Wong Guanjie Johnathan |
| ปืนสั้นยิงช้า 50 ม. ทีม  |  เวียดนาม Hoang Xuan Vinh Nguyen Hoang Phuong Tran Quoc Cuong |  สิงคโปร์ Gai Bin Lim Swee Hon Poh Lip Meng |  มาเลเซีย Abdul Malek Abdul Hadi Chew Eddy Wong Guanjie Johnathan |
| ปืนยาวท่านอน 50 ม. บุคคล  |  Nguyen Thanh Dat |  นภิศ ต่อตั้งพานิช |  Lim Wen Yi Abel |
| ปืนยาวท่านอน 50 ม. ทีม  |  ไทย เทวฤทธิ์ มัจฉาชีพ นภิศ ต่อตั้งพานิช อัฐพล เอื้ออารี |  เวียดนาม Nguyen Duy Hung Nguyen Thanh Dat Phung Le Hien |  พม่า Aung Thuya Ling Aung Wai Yan Min Thu |
ผลการแข่งขัน > หญิง

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
| ปืนสั้นอัดลม 10 ม. บุคคล  |  Nguyen Minh Chau |  Teo Shun Xie |  Le Thi Hoang Ngoc |
| ปืนสั้นอัดลม 10 ม. ทีม  |  เวียดนาม Le Thi Hoang Ngoc Nguyen Minh Chau Trieu Thi Hoa Hong |  มาเลเซีย Lee Yean Joseline Cheah Wahidah Ismail Bibiana Ng Pei Chin |  สิงคโปร์ Teh Xiu Hong Teh Xiu Yi Teo Shun Xie |
| ปืนสั้นอัดลม 25 ม. บุคคล  |  Tan Ying Chao Nicole |  Siti Nur Masitah Mohd Badrin |  Trieu Thi Hoa Hong |
| ปืนสั้นอัดลม 25 ม. ทีม  |  เวียดนาม Dang Le Ngoc Mai Nguyen Thuy Dung Trieu Thi Hoa Hong |  สิงคโปร์ Tan Ling Chiao Nicole Teh Xiu Hong Teo Shun Xie |  ไทย Pattarasuda Sowsanga ณภัสวรรณ หย่างไพบูลย์ Nerissa Yoksuwan |
| ปืนยาวท่านอน 50 ม. บุคคล  |  Thu Thu Kyaw |  ธัญลักษณ์ โชติพิบูลย์ศิลป์ |  รัชฎาภรณ์ เปล่งแสงทอง |
| ปืนยาวท่านอน 50 ม. ทีม  |  ไทย ธัญลักษณ์ โชติพิบูลย์ศิลป์ วิชชุดา ไพจิตรกาญจนกุล รัชฎาพร เปล่งแสงทอง |  พม่า Aye Aye Thin Than Than Saw Thu Thu Kyaw |  มาเลเซีย Haslisa Hamed Nur Suryani Mohd Taibi Muslifah Zulkifli |
สรุปตารางเหรียญการแข่งขัน

เจ้าภาพ
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เวียดนาม | 7 | 1 | 2 | 10 |
| 2 |  ไทย | 2 | 2 | 2 | 6 |
| 3 |  มาเลเซีย | 1 | 3 | 4 | 8 |
| 4 |  สิงคโปร์ | 1 | 4 | 3 | 8 |
| 5 |  พม่า | 1 | 2 | 1 | 4 |
| สรุปเหรียญรวม | สรุปเหรียญรวม | 12 | 12 | 12 | 36 |
ข่าลิง

| ข่าลิง |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Zingiberaceae
สกุล:: Alpinia
สปีชีส์:: A.  conchigera
ชื่อทวินาม
Alpinia conchigera 

ข่าลิง หรือ กูวะกือติง, ชื่อวิทยาศาสตร์:  Alpinia conchigera หรือ Languas conchigera อยู่ในวงศ์ Zingiberaceae ภาษามลายูเรียก เลิงกุอัสเกอจิล (Lengkuas Kecil ) เป็นไม้ล้มลุก มีเหง้าใต้ดิน เนื้อในสีขาว ชาวโอรังอัซลีในรัฐเปรัก ประเทศมาเลเซีย ใช้เหง้าสับละเอียดสำหรับกระตุ้นการย่อยอาหาร
การประท้วงในการากัลปักสถาน พ.ศ. 2565

การประท้วงปะทุขึ้นในเขตปกครองตนเองการากัลปักสถานในอุซเบกิสถานเมื่อวันที่ 1 กรกฎาคม พ.ศ. 2565 เกี่ยวกับการแก้ไขรัฐธรรมนูญของอุซเบกิสถานที่เสนอโดยชัฟคัต มีร์ซีโยเยฟ ประธานาธิบดีอุซเบกิสถาน ซึ่งจะยุติสถานะของการากัลปักสถานในฐานะเขตปกครองตนเองของอุซเบกิสถานและสิทธิในการแยกตัวออกจากอุซเบกิสถานผ่านการลงประชามติ หนึ่งวันหลังจากการประท้วงเริ่มขึ้นในกรุงเนอกึส เมืองหลวงของการากัลปักสถาน ประธานาธิบดีมีร์ซีโยเยฟถอนการแก้ไขรัฐธรรมนูญ รัฐบาลการากัลปักสถานกล่าวว่าผู้ประท้วงพยายามบุกโจมตีอาคารรัฐบาล
แม้จะมีการยอมผ่อนปรนจากรัฐบาลอุซเบกิสถานในการยังคงการากัลปักสถานให้เป็นอิสระ แต่การประท้วงยังคงเพิ่มขึ้น ส่งผลให้มีการปิดกั้นอินเทอร์เน็ตทั่วการากัลปักสถานในวันที่ 2 กรกฎาคม และประธานาธิบดีมีร์ซีโยเยฟประกาศภาวะฉุกเฉินในภูมิภาค การประท้วงยุติในเช้าวันที่ 3 กรกฎาคม และสถานการณ์ฉุกเฉินถูกยกเลิกเมื่อวันที่ 21 กรกฎาคม
การประท้วงที่ชาบัก พ.ศ. 2556

เมื่อวันที่ 5 กุมภาพันธ์ 2013 ที่ผ่านมา ศาลบังคลาเทศสั่งตัดสินจำคุกตลอดชีวิต อาชกรสงครามผู้เป็นที่รู้จักกันดีในฐานะผู้นำอาวุโส ของพรรคจามาต เอ อิสลาม (Jamaat-e-Islami) คือ นายอับดุล กาเดอร์ โมลลา (Abdul Quader Molla) โทษฐานก่อเหตุฆาตกรรมสังหารหมู่ในช่วงสงครามระหว่างบังคลาเทศกับปากีสถานเมื่อปี 1971 ภายในระยะเวลา 1 ชั่วโมง หลังคำพิพากษาผู้คนจำนวนมากได้พากันออกมาชุมนุมประท้วงคำตัดสินของศาลโดยการเรียกร้องจากเหล่าบล็อกเกอร์และเครือข่ายนักกิจกรรมเคลื่อนไหวทางสังคมออนไลน์ (BOAN) ซึ่งการชุมนุมเรียกร้องในครั้งนี้ได้ขยายตัวกลายเป็นขบวนการเคลื่อนไหวแห่งชาบัก ในปี ค.ศ. 2013 (Shahbag movement) เรียกร้องให้ศาลลงโทษประหารชีวิต กาเดอร์ โมลลา   และจนถึงตอนนี้การชุมนุมก็ยังคงดำเนินต่อไป โดยมีจุดยืนว่าจะปักหลักชุมนุมจนกว่าศาลจะมีคำสั่งประหารนายโมลลา  และเพื่อแสดงออกถึงความเป็นน้ำหนึ่งใจเดียวกันในการเคลื่อนไหวครั้งนี้ ชาวบังคลาเทศที่อาศัยอยู่ทั่วโลกก็ได้ร่วมประท้วงเช่นกันโดยแสดงข้อความและสัญลักษณ์ต่างๆที่มีเนื้อหาเรียกร้องให้อาชญากรสงครามรายนี้ถูกประหารชีวิต อย่างไรก็ตาม ในวันที่ 15 กุมภาพันธ์ 2013   นักกิจกรรมเคลื่อนไหวรายหนึ่ง คือ นายอาเหม็ด ราจิบ เฮเดอร์ (Ahmed Rajib Haider) ผู้ซึ่งโพสข้อความต่อต้านการกระทำของกลุ่มจามาต เอ อิสลาม กลับถูกลงมือสังหารอย่างโหดเหี้ยม
การลดรูป (ความซับซ้อน)

ในด้านของ ทฤษฎีการคำนวณได้ และ ทฤษฎีความซับซ้อนในการคำนวณ คำว่า การลดรูป นั้นหมายถึงการพิจารณาการแก้ปัญหาอย่างหนึ่งให้ไปเป็นการแก้ปัญหาอีกปัญหาหนึ่ง ซึ่งบางทีอาจจะรู้สึกว่าปัญหานั้นไม่เกี่ยวกันเลยก็ได้ ถ้าเรากล่าวว่า A ลดรูปเป็น B เราหมายความว่าการแก้ปัญหา B ได้จะส่งผลให้เราสามารถแก้ปัญหา A ได้ด้วย เพราะฉะนั้น A จะไม่ยากไปกว่า B
เกริ่นนำ

การลดรูปในเชิงของทฤษฎีความซับซ้อนในการคำนวณนั้นมีมากมายหลายรูปแบบ แต่ละแบบจะนำมาใช้ในแง่ที่แตกต่างกัน แล้วแต่ว่าเรากำลังสนใจปัญหาแบบใด เช่นถ้าเราสนใจปัญหาของการนับ เราจะบอกว่าการนับจำนวนในเซ็ต A ลดรูปไปเป็นการนับจำนวนในเซ็ต B รูปแบบของการลดรูปที่เรานำมาใช้ก็ควรเป็นการลดรูปที่ไม่ทำให้จำนวนนั้นเปลี่ยนไป การลดรูปแบบนี้เรียกว่า (parsimonious reduction) การลดรูปที่มักจะใช้กันบ่อยๆก็คือ
การลดรูปคุก (Cook reduction)
การลดรูปคาร์ป (Karp reduction)
การลดรูปเลวิน (Levin reduction)
ทั้งสามแบบที่กล่าวมานี้เป็นการลดรูปแบบใช้เวลาเป็นพหุนามกับขนาดของอินพุต และถูกสร้างขึ้นมาเพื่อใช้นิยามความยากของเอ็นพี การลดรูปคุกจะมีลักษณะเหมือนกับการลดรูปทัวริง (Turing reduction) ในเชิงของทฤษฎีการคำนวณได้ (ที่ไม่สนใจว่าเวลาในการทำงานที่ใช้เป็นเท่าไร แต่จะเน้นที่การคำนวณได้เท่านั้น) การลดรูปคาร์ปจะเหมือนกับการลดรูปแบบเอ็ม (m-reduction or many-to-one reduction)
การลดรูปทั้งสามแบบถูกจัดลำดับตามความรุนแรงของเงื่อนไขในการลดรูป (การลดรูปแบบเลวินมีเงื่อนไขที่รุนแรงที่สุด) แต่การลดรูปที่นักเรียนส่วนใหญ่ได้เรียนกันในชั้นเรียนคือ การลดรูปคุก และการลดรูปคาร์ป ซึ่งสามารถนำมาใช้ได้ง่ายกว่า และเพียงพอในการนำมาศึกษาเอ็นพีบริบูรณ์ นอกจากนี้ยังมีการลดรูปอีกแบบหนึ่งที่เป็นที่นิยมในหมู่ของ "นักทฤษฎีการคำนวณได้" (Computability Theorist) ก็คือ การลดรูปแบบตารางค่าความจริง (Truth table reduction or tt-reduction) ซึ่งมีระดับความรุนแรงของเงื่อนไขมากกว่าการลดรูปทัวริง แต่น้อยกว่าการลดรูปแบบเอ็ม แต่เราไม่ขอกล่าวถึงรายละเอียดในที่นี้
การลดรูปที่กล่าวมาทั้งหมดเป็นการลดรูปจากปัญหาหนึ่งไปอีกปัญหาหนึ่ง นอกจากนี้ยังมีการลดรูประหว่างปัญหาเดียวกันที่เรียกว่า การลดรูปตัวเอง (Self-reduction) และการลดรูปตัวเองแบบสุ่ม (Random self-reduction) ซึ่งมีประโยชน์อย่างมากในการศึกษาทฤษฎีความซับซ้อนในการคำนวณเช่นกัน
นิยาม

แม้ว่าการลดรูปที่เราใช้จะสามารถเป็นการลดรูปแบบใดก็ได้ แต่เพื่อความสะดวกในการนิยาม เราจะมาพิจารณาการลดรูปแบบที่ใช้เวลาเป็นฟังก์ชันพหุนามกับขนาดของอินพุตกัน
นิยาม > การลดรูปคุก

เราจะกล่าวว่าปัญหา  \pi _{1} ลดรูปแบบคุกไปเป็นปัญหา  \pi _{2} เมื่อ มีขั้นตอนวิธี A ที่สามารถเรียกใช้ ออราเคิล  \pi _{2} และ
โดยที่ A ทำงานในเวลาที่เป็นฟังก์ชันพหุนามกับขนาดของอินพุต
วิธีหนึ่งในการมองว่า A ลดรูปแบบคุกไปเป็น B ก็คือ การที่แก้ปัญหา A ได้อย่างมีประสิทธิภาพถ้าเรามี B เป็น subroutine แล้วเรียกใช้ได้ พิจารณาตัวอย่างของปัญหากลุ่มพรรคพวกดังนี้
นิยาม > การลดรูปคาร์ป

เราจะกล่าวว่าปัญหา  \pi _{1} ลดรูปแบบคาร์ปไปเป็นปัญหา  \pi _{2} เมื่อมีฟังก์ชัน f ที่สามารถคำนวณได้ในเวลาที่เป็นพหุนามกับขนาดของอินพุต และ
การลดรูปคาร์ปค่อนข้างจะมีเงื่อนไขที่รุนแรงกว่าการลดรูปคุก (จะเห็นได้ชัดเจนว่า ถ้า A สามารถลดรูปคาร์ปเป็น B ได้ จะส่งผลให้ A สามารถลดรูปคุกเป็น B ได้เช่นกัน) การลดรูปคาร์ปนี้เป็นการลดรูปที่เหมาะสมที่สุดในการศึกษาปัญหาเอ็นพีบริบูรณ์ และเป็นที่นิยมในการนำมาสอนในชั้นเรียนปริญญาตรี ตัวอย่างของการลดรูปคาร์ปเช่น การลดรูปจากปัญหาความสอดคล้องแบบบูล (SAT) ไปเป็น ปัญหา 3-SAT อธิบายอย่างย่อได้ดังต่อไปนี้
นิยาม > การลดรูปเลวิน

การลดรูปเลวินนี้ โดยมากแล้วจะไม่ค่อยได้เห็นกันเท่าไรนัก นิยามแบบเป็นทางการคือ เราจะกล่าวว่าปัญหา  \pi _{1} สามารถลดรูปเลวินไปเป็นปัญหา  \pi _{2} ได้ เมื่อมีฟังก์ชัน f g และ h ที่มีสมบัติคือ
x\in \pi _{1}\iff f(x)\in \pi _{2}
สำหรับทุก x,y ถ้า y เป็นบทพิสูจน์ของ x ในปัญหา  \pi _{1} แล้ว g (x,y) จะเป็นบทพิสูจน์ของ f (x) ใน  \pi _{2}
สำหรับทุก x,z ถ้า z เป็นบทพิสูจน์ของ f (x) ในปัญหา  \pi _{2} แล้ว h (x,z) จะเป็นบทพิสูจน์ของ x ใน  \pi _{1}
สังเกตได้อย่างหนึ่งว่าการลดรูปเลวินส่งผลให้เกิดการลดรูปคาร์ปและคุกไปด้วย แต่มากไปกว่านั้นการลดรูปเลวินยังให้โอกาสในการแปลงบทพิสูจน์ระหว่างสองปัญหา โดย g ทำหน้าที่แปลงบทพิสูจน์ของ  \pi _{1} ไปเป็น  \pi _{2} ส่วน h ทำหน้าที่กลับกัน ส่วนนี้ของการลดรูปเลวินมีข้อดีคือ ถ้าเราพิสูจน์ได้ว่าปัญหาการตัดสินใจ A ลดรูปแบบเลวินไปเป็นปัญหาการตัดสินใจ B เราสามารถสรุปได้ทันทีว่าปัญหาการค้นหาคำตอบ (search problem) ของ A ลดรูปไปเป็นปัญหาการค้นหาคำตอบของ B ด้วย (เพราะว่าหลังจากเราแก้ปัญหา B และค้นหาบทพิสูจน์ (คำตอบ) ได้ เราสามารถใช้ h ในการแปลงบทพิสูจน์ของ B กลับไปเป็นบทพิสูจน์ของ A ได้)
พิจารณาตัวอย่าง ...
กีฬายิงปืนในกีฬาแห่งชาติครั้งที่ 42

"ยิงปืน"ในการแข่งขันกีฬาแห่งชาติ ครั้งที่ 42 สุพรรณบุรีเกมส์
มีการชิงชัย 26 เหรียญทอง
1.ประเภทชาย 16 เหรียญทอง
2.ประเภทหญิง 10 เหรียญทอง
แข่งขันวันที่ 5-12 มกราคม 2557
สนามการแข่งขัน : สนามยิงปืน โรงเรียนกีฬาจังหวัดสุพรรณบุรี
สรุปเหรียญรางวัล ยิงปืน

| อันดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 | สุพรรณบุรี | 9 | 6 | 8 | 23 |
| 2 | กรุงเทพมหานคร | 2 | 3 | 3 | 8 |
| 3 | นนทบุรี | 2 | 1 | 1 | 4 |
| 4 | พังงา | 1 | 2 | 0 | 3 |
| 5 | พิษณุโลก | 1 | 1 | 1 | 3 |
| 6 | พระนครศรีอยุธยา | 1 | 0 | 1 | 2 |
| 7 | จันทบุรี | 1 | 0 | 0 | 1 |
| 7 | นครสวรรค์ | 1 | 0 | 0 | 1 |
| 9 | เชียงใหม่ | 0 | 4 | 1 | 5 |
| 10 | กำแพงเพชร | 0 | 1 | 0 | 1 |
| 11 | ลำพูน | 0 | 0 | 2 | 2 |
| 12 | อุดรธานี | 0 | 0 | 1 | 1 |
|  | รวม | 18 | 18 | 18 | 54 |
สรุปผลการแข่งขัน > ประเภทชาย

| ประเภท | เหรียญทอง | เหรียญเงิน | เหรียญทองแดง |
| --- | --- | --- | --- |
ปืนยาว 3 ท่า บุคคลชาย: [[]]<br\>
ปืนยาว 3 ท่า ทีมชาย: [[]]<br\>
| ปืนยาวท่านอน บุคคลชาย | สุพรรณบุรี<br\>อัฐพล  เอื้ออารี | กรุงเทพมหานคร<br\>เทวฤทธิ์  มัจฉาชีพ | สุพรรณบุรี<br\>คมกริช  ฆ้องนำโชค |
| ปืนยาวท่านอน ทีมชาย | สุพรรณบุรี<br\>ปรพล  วรยุทธการ<br\>อัฐพล  เอื้ออารี<br\>คมกริช  ฆ้องนำโชค | สุพรรณบุรี<br\>นภัส  ต่อตั้งพานิช<br\>นภิศ  ต่อตั้งพานิช<br\>สุภนิต  บุญพิภักดิ์ | กรุงเทพมหานคร<br\>ปรวุฒิ  วรยุทธการ<br\>ภวินทร์  นาคดิลก<br\>เทวฤทธิ์  มัจฉาชีพ |
| ปืนยาวอัดลม บุคคลชาย | สุพรรณบุรี<br\>อภิชาครีย์  พงษ์เหล่าขำ | สุพรรณบุรี<br\>พงศธร  ปัญญาทอง | อุดรธานี<br\>ชาญเดช  ไตรดำรง |
| ปืนยาวอัดลม ทีมชาย | สุพรรณบุรี<br\>นภิศ  ต่อตั้งพานิช<br\>สุภนิต  บุญพิภักดิ์<br\>อภิชาครีย์  พงษ์เหล่าขำ | สุพรรณบุรี<br\>ปฐมพงษ์  จงชาญลิทโธ<br\>พงศธร  ปัญญาทอง<br\>พสธร  สว่างศรี | กรุงเทพมหานคร<br\>เทวฤทธิ์  มัจฉาชีพ<br\>วรวัฒน์  สุริยจันทร์<br\>วราวุธ  มัจฉาชีพ |
ปืนสั้นชนวนกลาง บุคคลชาย: [[]]<br\>
ปืนสั้นชนวนกลาง ทีมชาย: [[]]<br\>
ปืนสั้นมาตรฐาน บุคคลชาย: [[]]<br\>
ปืนสั้นมาตรฐาน ทีมชาย: [[]]<br\>
| ปืนสั้นยิงช้า บุคคชาย | นนทบุรี<br\>ปองพล  กุลชัยรัตนา | สุพรรณบุรี<br\>นพดล  สุทธิวิรัช | ลำพูน<br\>อดิศักดิ์  สารีโนศักดิ์ |
| ปืนสั้นยิงช้า ทีมชาย | พังงา<br\>กณิตพงษ์  กองคำ<br\>ธรรศพงศ์  ศรียะพันธ์<br\>ธราสถิตย์  วริษฐ์พุฒิเมธ | นนทบุรี<br\>ปองพล  กุลชัยรัตนา<br\>ภัทรพล  กุลชัยรัตนา<br\>วรพล  กุลชัยรัตนา | ลำพูน<br\>จตุรณ  ปัญโญนันท์<br\>ดนัตร์  สิทธิธัญญ์<br\>อดิศักดิ์  สารีโนศักดิ์ |
| ปืนสั้นยิงเร็ว บุคคลชาย | นครสวรรค์<br\>เอกคทา  อัตตนนท์ | กำแพงเพชร<br\>พรชัย  สุคนธ์พานิช | นนทบุรี<br\>วรพล  กุลชัยรัตนา |
| ปืนสั้นยิงเร็ว ทีมชาย | นนทบุรี<br\>ปองพล  กุลชัยรัตนา<br\>สุเมธ  อารยวงษ์กุล<br\>วรพล  กุลชัยรัตนา | พังงา<br\>พีรพล  โชติไพบูลย์พันธุ์<br\>ธราสถิตย์  วริษฐ์พุฒิเมธ<br\>ธรรศพงศ์  ศรียะพันธ์ | พิษณุโลก<br\>ศรัณญ์  วัฒนสมบูรณ์ชัย<br\>สุเมธ  พวงมาลัย<br\>เกษมสันติ  ทวีแสงเพ็ชร |
| ปืนสั้นอัดลม บุคคลชาย | จันทบุรี<br\>ณัฐพล  ชวกิจภิญโญพงศ์ | สุพรรณบุรี<br\>ปราการ  การดี | สุพรรณบุรี<br\>นพดล  สุทธิวิรัช |
| ปืนสั้นอัดลม ทีมชาย | สุพรรณบุรี<br\>ปราการ  การดี<br\>ศรียานนท์  การดี<br\>นพดล  สุทธิวิรัช | พังงา<br\>ธราสถิตย์  วริษฐ์พุฒิเมธ<br\>กณิตพงษ์  กองคำ<br\>ธรรศพงศ์  ศรียะพันธ์ | พระนครศรีอยุธยา<br\>ศิวกร  ตั้งจิตรุจิกร<br\>ศรัณย์  วงศ์เขียวศิริ<br\>นัฐวุฒิ  จำนงค์สุทธิ์ |